Szentgotthárd nem maradhat magára Ausztriával szemben - Szentgotthárd, a legnyugatibb magyar város!
"Véget kell vetni annak az állapotnak, hogy egy magyar kisváros folytasson heroikus, de aránytalan küzdelmet az osztrák állam hatóságaival."
(Dr. Illés Zoltán, a környezetvédelemért felelős államtitkár, 2010. május 21.)
Az alábbiakban a PRONAS civil szervezet nyilatkozatát közöljük a Szentgotthárd határába tervezett osztrák szemétégetővel kapcsolatban:
2010 van, most kapták meg az engedélyt, amit még szintén lehet támadni. A PRONAS véleménye szerint a csúszás legfőbb oka a rendkívül erőteljes lakossági, civil ellenállás volt. A PRONAS négy év alatt több mint 50 rendezvényen, demonstráción érvelt az égető ellen. Közreműködtünk az Unió Petíciós Bizottságához benyújtott panasz elkészítésében, a vizsgálat még nincs lezárva.
A PRONAS szemétégetővel kapcsolatos négyéves munkája ezen a szinten véget ér. Dr. Illés Zoltán, a környezetvédelemért felelős államtitkár nemrég úgy fogalmazott: „...Véget kell vetni annak az állapotnak, hogy egy magyar kisváros folytasson heroikus, de aránytalan küzdelmet az osztrák állam hatóságaival. Ezt a kérdést a két ország megfelelő szintű vezetőinek, vagy ha ez szükséges, az unió illetékes szerveinek segítségével kell megoldani.”
Egyetértünk, eljött ennek az ideje. A Kormányt a Szentgotthárd és térsége környezeti állapotának megóvásáról és javításáról szóló 66/2007. (VI. 27.) országgyűlési határozat, továbbá egy kormányrendelet is kötelezi erre.
A PRONAS szerint van még esély arra, hogy ne épüljön meg az égető. Az egyik legnagyobb ütőkártyát, az osztrák ipari parkba vezető iparvágány lezárását már két éve javasoltuk a legfelsőbb magyar szakhatóságoknak. Konkrét javaslatot dolgoztunk ki az égető más helyszínen történő felépítésére, amelynél még az osztrák-magyar kooperáció, közös uniós pályázat is szóba jöhetne. Igény esetén minden ezzel kapcsolatos tapasztalatunkat átadjuk az illetékes magyar hatóságoknak.
https://szentgotthard.blog.hu/api/trackback/id/tr822130644